Jonas Buziliauskas

Jonas Buziliauskas (g. 1962 m. vasario 26 d. Gegužinėje, Panevėžio raj.) – aktorius, režisierius, Lietuvos ir Anykščių rajono kultūros, politinis bei visuomenės veikėjas.Jonas Buziliauskas anykstenai.lt

 Biografija 

1969–1977 m. mokėsi Paįstrio aštuonmetėje mokykloje, 1977–1980 m. – Pumpėnų vidurinėje mokykloje, 1983–1985 m. – Rokiškio kultūros mokykloje, 1987–1992 m. studijavo Lietuvos muzikos akademijoje.

1984–1985 m. Rokiškio kultūros mokyklos režisūros laborantas, 1985–1989 m. Rokiškio r. kultūros namų liaudies teatro pastatymo dalies vedėjas, 1988–2001 m. humoro laidos „Nosis“ artistas, 1989–1994 m. Rokiškio r. kultūros namų rež. scenaristas, nuo 1989 m. – humoro grupės „Ambrozija“ artistas, 1996–2000 m. Rokiškio r. savivaldybės teatro režisierius scenaristas. 2000–2010 m. Rokiškio kultūros rūmų teatro vyr. režisierius, 2007–2009 m. Panevėžio kolegijos, Pandėlio meninio lavinimo centro dėstytojas.

2002–2003 m. pramoginės laidos „Karčiama ružava“ prodiuseris, 2002–2005 m. humoro serialo „Miesčionys“ prodiuseris. Nuo 2009 m. ReBus teatro įkurėjas ir režisierius. 2011–2012 m. Priekulės (Klaipėdos raj.) Ernsto Vicerto teatro režisierius. Nuo 2011 m. Kunigo švietėjo Jono Katelės paramos ir labdaros fondo jaunimo dramos studijos režisierius. Nuo 2013 m. Anykščių kultūros centro teatro režisierius.http://www.1000metu.lt/Pages/biography.aspx?ID=37069

2003 m. baigė Klaipėdos universitetą, dramos režisierius, magistras.

Lietuvos socialdemokratų partijos Anykščių rajono skyriaus narys iki 2018 m. 2007–2008 m. Rokiškio rajono savivaldybės tarybos narys.

Mėgėjų teatrų sąjungos tarybos narys. Sutuoktinė Eugenija, vaikai Simas, Justė, Ugnė, Monika, Arnas, Ula.

 Kūryba 
Humoro grupės „Ambrozija“ įkūrėjas, aktorius ir režisierius (nuo 1989 m.). Rokiškio Liaudies teatro režisierius (2000-2011 m.) „ReBus“ teatro įkūrėjas ir režisierius (nuo 2009 m.). Priekulės Ernsto Vicherto teatro režisierius (2011-2012 m). Kunigo švietėjo Jono Katelės paramos ir labdaros fondo jaunimo dramos studijos režisierius (nuo 2011 m.). Anykščių kultūros centro teatro režisierius (nuo 2013 m.)

 Vaidmenys 
 Lietuvos televizijos serialas „Miesčionys“ (BTV televizija)
 Humoro laida „Nosis“ (LNK televizija)
 „Ambrozijos TV“ (TV3)

 Pastatymai 
 Žemaitė. „Marti“; Rokiškio Liaudies teatras (2001 m.)
 Balys Sruoga. „Uošvė“; Rokiškio Liaudies teatras (2002 m.)
 Augustinas Gricius. „Palanga“; Rokiškio Liaudies teatras (2003 m.)
 Romualdas Granauskas. „Rožės pražydėjimas tamsoj“ Rokiškio Liaudies teatras (2004 m. Klaipėdos universiteto Senato taurė).
 Juozas Marcinkevičius „Erelnyčia“ Rokiškio Liaudies teatras (2005 m.)
 Izidorius Ignatavičius „Triušių sala“ Rokiškio Liaudies teatras (2006 m.)
 Juozas Montvila „Didysis geismas“ Rokiškio Liaudies teatras (2007 m.)
 Jonas Kavoliūnas „Rugio giesmė“ Rokiškio Liaudies teatras (2007 m.)
 Kurtas Vonegutas "Su gimimo Vanda Džun " (Telšių Žemaitės dramos teatras) (2007 m.)
 Ramūnas Abukevičius „Sarmatų palikuonys“ Rokiškio Liaudies teatras (2008 m.)
 Sigitas Geda „Strazdas“ Rokiškio Liaudies teatras (2008 m.)
 Borisas Dauguvietis „Žaldokynė“ Telšių Žemaitės dramos teatras (2008 m.)
 Anton Čechov „Ragana“ ReBus teatras (2009 m.)
 Keturakis „Amerika pirtyje“ Jungtinis Lietuvos mėgėjų teatrų pastatymas Lietuvos tūkstanmečio Dainų šventėje (2009 m.)
 „Sofija Tizenchauzaitė“ masinis vaidinimas prie Rokiškio Tizenchauzų dvaro (2009 m.)
 Paulius Širvys „Velnioniškai vienas“ ReBus teatras (2010 m.)
 Vincas Mikolaitis Putinas „Valdovas“ Rokiškio Liaudies tetras (2010 m.)
 Justinas Marcinkevičius „Mindaugas“ Kunigo švietėjo Jono Katelės paramos ir labdaros fondo jaunimo dramos studija (2011 m.)
 Justinas Marcinkevičius "Mažvydas"Kunigo švietėjo Jono Katelės paramos ir labdaros fondo jaunimo dramos studija (2011 m.)
 Sofija Kimantaitaitė-Čiurlionienė „Pinigėliai“ Telšių Žemaitės dramos teatras (2011 m.)
 Maironis „Jaunos dienos“ Kunigo švietėjo Jono Katelės paramos ir labdaros fondo jaunimo dramos studija (2012 m.)
 „Barbora Radvilaitė“ (pagal Juozo Grušo ir Raimundo Samulevičiaus dramas) Priekulės Ernsto Vicherto teatras (2012m)
 "… Grįšiu… " pagal Antrojo Pasaulinio karo poetų eiles „ReBus“ teatras (2013 m.)
 Justinas Marcinkevičius „Daukantas“ Anykščių kultūros centro teatras (2014 m.)
 Liudvika Didžiulienė-Žmona „Lietuvaitės“ Anykščių kultūros centro teatras(2014 m.)
 Donaldas Kajokas „Lapkritis veidrodyje“ Anykščių kultūros centro teatras (2015 m.)
 Žemaitė „Trys mylimos“ Telšių Žemaitės dramos teatras (2015 m.)
 Mara Zalitė „Margarita“ Anykščių kultūros centro teatras (2015 m.)
 Slavomiras Mrožekas „Emigrantai“ Anykščių kultūros centro teatras(2016 m.)
 Kostas Ostrauskas „Čičinskas“ Anykščių kultūros centro teatras (2016 m.)
 Justinas Marcinkevičius „Mindaugas“ masinis vaidinimas Anykščiuose (2016 m.)
 Antanas Vienuolis „Prieblandoje“ Anykščių kultūros centro teatras (2017 m.)
 Keturakis „Amerika pirtyje“ Telšių Žemaitės dramos teatras (2017 m.)
 Donaldas Kajokas „Lapkritis veidrodyje“ (latvių kalba) Jaunimo dramos studija „Vinnijs“ Riga, Maza Gilde (Latvija) (2018 m.)
 Slavomiras Mrožekas „Emigrantai“ (rusų kalba) Nikolaevo Akademinis rusų dramos teatras (Ukraina) 2018 m.
 Raimundas Samulevičius „Karūna ir smėlis“ Anykščių kultūros centro teatras (2018 m.)
 Euripidas „Medėja“ Anykščių kultūros centro teatras (2019 m.)
Keturakis "Amerika pirtyje" Jungtinis tarptautinis  spektaklis su 9 mėgėjų teatrais  iš Latvijos, Estijos ir Lietuvos (2019 m.)
"Batuota katė" (pagal Šarlio Pero pasaką) Utenos kultūros centro bendruomenės teatras (2019 m.)
Eugenijus Griškovecas "Miestas" Anykščių kultūros centro teatras (2020 m.)
"Tik ilgesi palik . . . " (pagal Pauliaus Širvio poeziją, laiškus, atsiminimus) Anykščių kultūros centro teatras (2020 m.)
"Bona Sforca. Atsisveikinimas" (pagal Liucijos Armonaitės pjesę) Anykščių kultūros centro teatras (2021 m.)
"Apnuoginta Širdis" (pagal Vytauto Mačernio poeziją) Anykščių kultūros centro teatras (2021 m.)
"Medkopis" (pagal  XIX a, poetų kūryba. Skirta kunigui švietėjui Jonui Katelei ) Anykščių kultūros centro teatras" (2021 m.) 

 Išnašos 

Kategorija:Lietuvos režisieriai
Kategorija:Lietuvos aktoriai
Kategorija:Rokiškio politikai